تورکیه قایناق‌لاری، تورکیه‌نین عفرین‌دکی ترور تشکیلاتی پ.ی.د/پ.ک.ک-یه قارشی باشلاتدیغی زیتون دالی حرکاتی‌نین اساس 9 مقصدی بئله یکونلاشدیردی.
-         سوریه‌نین عفرین‌ بؤلگه‌سینده یئرلی خالق اوزرینده آنتی-دموکراتیک بیر شکیلده و سیلاح گوجو ایله باسقی قوران پ.ک.ک-ی.پ.گ یؤنتیمینی آرا‌دان قال‌دیرماق.
-         عفرین‌ی ترور باسقیین‌دان خیلاص ائتمک.
-         عفرین‌ خالقی‌نین اؤز اؤزونو دموکراتیک شکیلده ایداره اولونماسینی تامین ائتمک مقصدیله دموکراتیک قوروملارین حیاتا کئچمه‌سی‌نین زمینینی یاراتماق.
-         تورکیه‌نین اؤتن ایل تروردان تمیزلدیگی فیرات علیهینه حرکاتی بؤلگه‌سینده یئرلشن جرابلوس، اعزاز، الباب‌دا یاراتدیغی اعتبارلی اورتامی و بو تجروبه‌لری عفرین‌ بؤلگه‌سینه کؤچورمک.
-         سوسیال و ایقتیصادی آلت یاپی‌نین یئنی‌دن تامین ائتمک.
-         عفرین‌ده ترور نشرینی آرا‌دان گؤتورمکدن سونرا هدف مونبیچ‌ده حیاتین نورماللاشماسینی تامین ائتمک اولا‌جاق.
-         عفرین‌دکی یئرلی خالق، حرکاتا دستک وئریر.
-         مومبیچ‌دن ده تورکیه‌یه یاخین طایفه‌لاردان اوخشار طلب‌لر وار. عفرین‌ سونراسی بو چرچیوه‌ده مومبیچ ده ترور باسقیین‌دان خیلاص ائدیلیب، دموکراتیک بیر ایدارچی‌لیک یارادیلماسی اوچون لازیمی آلت یاپی ایشلری آپاریلا‌جاق.
-         تورکیه یالنیز مرزدکی پ.ک.ک ترورونو دف ائتمک اوچون دئییل، عینی زاماندا ترور تشکیلاتی باسقی آلتیندا عفرین‌ و مونبیچ‌ده حیاتی نورمالا قایتارماق و لازیمی آلت یاپی قورماق اوچون ده حرکات تشکیل ائدیر.
